laion/Wikipedia-Exotic huggingface dataset:
איפוליטו איריגוז'ן

איפוליטו איריגוז'ן (בספרדית; Hipólito Yrigoyen: ‏12 ביולי 1852 – 3 ביולי 1933) היה פוליטיקאי ארגנטינאי ששימש פעמיים נשיא ארגנטינה, בין השנים 1916–1922 ושוב בין השנים 1928–1930. בתקופת כהונתו היה אחראי לרפורמות חברתיות שגרמו לעלייה ברמת החיים של מעמד הפועלים בארגנטינה. איריגוז'ן נולד וגדל בבואנוס איירס, הוא למד באוניברסיטת בואנוס איירס ולאחר מכן היה מורה. בשנת 1891 יסד יחד עם דודו לאנדרו אלם את מפלגת האיחוד האזרחי הרדיקלי (UCR). בעקבות התאבדותו של אלם בשנת 1896 הפך אירגוז'ן למנהיג המפלגה. בתפקיד זה הוביל מלחמה עיקשת במשטר בטענה שנבחר על ידי זיופים, ונאבק למען בחירות חופשיות ודמוקרטיות. בשנת 1905 הובילה מפלגתו מרד צבאי נגד המשטר שדוכא במהירות. עם זאת, הלחץ הכבד שהפעילו איריגוז'ן ותומכיו ברחבי המדינה הוביל את הנשיא רוקה סאנס פניה לתיקון בחוקה והענקת זכות בחירה חשאית לכל אזרח, דבר שלא היה קיים לפי כן. בבחירות שנערכו בשנת 1916 הביס איריגוז'ן את יריביו ונבחר לנשיאות בבחירות הדמוקרטיות הראשונות בתולדות ארגנטינה. בכהונה זו הרבה להתעמת עם המפלגות השמרניות על ידי שימוש בסמכויות פדרליות על מנת להראות את שליטתו במחוזות שלא היו נאמנים אליו. בתחום הכלכלי הובילה מדיניותו בתחילה לשגשוג ולצמיחה כלכלית. הוא הוביל את ארגנטינה לעצמאות אנרגטית על ידי הקמת חברה לאומית לנפט, ופיתח את התעשיות הצבאיות במדינה. אולם לאחר שנת 1919 עלתה האינפלציה בצורה תלולה ומשבר כלכלי פקד את המדינה. במדיניות החוץ שמר איריגוז'ן על הנייטרליות של ארגנטינה במלחמת העולם הראשונה, עובדה שסייעה לכלכלה הארגנטינאית. הוא תמך במהפכה המקסיקנית והביע התנגדות למעורבות האמריקנית בניקרגואה. לאחר סיום כהונתו של הנשיא מרסלו טורקואטו דה אלבאר בשנת 1928, נבחר איריגוז'ן בפעם השנייה לנשיאות. אחד האירועים המשמעותיים בתקופה זו היה ניסיון ההתנקשות בנשיא ארצות הברית הרברט הובר כאשר ביקר בארגנטינה. איריגוז'ן ליווה את הובר במשך כל ביקורו על מנת להגן עליו מפני הקיצוניים. בקדנציה הזו היה איריגוז'ן מבוגר מידי ומוחלש פוליטית. עוזריו מנעו ממנו דיווחי חדשות על מנת להסתיר ממנו את השפעות השפל הכלכלי הגדול, אליו נקלעה אמריקה כולה בשנת 1929, על המשק הארגנטינאי. ב-24 בדצמבר אותה שנה, ניצל אוריגוז'ן מניסיון התנקשות. ב-6 בספטמבר 1930 הודח בהפיכה צבאית בהנהגת הגנרל חוסה פליקס אוריבורו. לאחר הדחתו היה במעצר בית ונשלח מספר פעמים לאי מרטין גרסיה. ב-3 ביולי 1933 מת בביתו ונקבר בבואנוס איירס. מדיה וקבצים בנושא איפוליטו איריגוז'ן בוויקישיתוף איפוליטו איריגוז'ן, באתר "Find a Grave" (באנגלית) איפוליטו איריגוז'ן, באתר אנציקלופדיה בריטניקה (באנגלית)
ג'ף פארל

פליקס ג'פרי "ג'ף" פארל (באנגלית: Felix Jeffrey "Jeff" Farrell; נולד ב-28 בפברואר 1937) הוא שחיין אמריקאי בעבר, אלוף אולימפי ושיאן עולם. פארל נולד בדטרויט, שבמישיגן. הוא למד ושחה באוניברסיטת ייל. בתחרות שנערכה בטוקיו שביפן ב-21 ביולי 1959 קבע פארל במשחה שליחים 4x100 מטר חופשי ביחד עם, אלטון פולט, לאנס לארסון וג'ו אלקייר שיא עולם חדש של 3:44.4 דקות. חודש לאחר מכן, במשחקים הפאן-אמריקאיים שנערכו בשיקגו שבאילינוי הוא זכה בשתי מדליות זהב, במשחה ל-100 מטר חופשי (56.3 שניות) ובמשחה שליחים 4x100 מטר מעורב (4:14.9 דקות) בשנה האולימפית פארל היה הספרינטר המהיר בעולם, אולם שישה ימים לפני המבחנים האמריקאים לאולימפיאדת רומא (1960), עבר אפנדקטומיה (כריתת התוספתן). הוועד האולימפי האמריקאי הסכים לערוך לו תחרות מבחן מספר שבועות לאחר מכן לכשיחלים, אך הוא סירב בטענה שהוא רוצה להשתתף בתנאים שווים ולא לזכות ביתרון כלשהו. לבסוף הוא השתתף במבחנים והצליח להתברג רק למשחי השליחים לאחר שסיים רביעי במשחה ל-100 מטר חופשי. במשחקים עצמם לאחר שהחלים באופן מלא הוא זכה בשתי מדליות זהב, במשחה שליחים 4x200 מטר חופשי ביחד עם ג'ורג' האריסון, ריצ'רד בליק ומייק טרוי בשיא עולם חדש של 8:10.2 דקות, לפני יפן (8:13.3 דקות) ואוסטרליה (8:13.8 דקות). כשחיין רביעי, הוא שחה ב"זינוק שליחים" תוצאה של 2:02.0 דקות ובמשחה שליחים 4x100 מטר מעורב ביחד עם פרנק מקיני, פול הייט ולאנס לארסון בשיא עולם חדש של 4:05.4 דקות, לפני אוסטרליה (4:12.0 דקות) ויפן (4:12.2 דקות). כשחיין רביעי, הוא שחה את סגנון החופשי ב"זינוק שליחים" בתוצאה של 54.9 שניות. פארל משתתף משנות ה-80 בתחרויות מאסטרס ומחזיק בשיאי עולם רבים לקבוצות גיל שונות. בשנת 1968 זכה טרוי להכלל בהיכל התהילה הבינלאומי של השחייה. מדיה וקבצים בנושא ג'ף פארל בוויקישיתוף ג'ף פארל, באתר olympedia.org PAN AMERICAN GAMES - SWIMMING AND DIVING, באתר gbrathletics ג'ף פארל באתר usms (באנגלית) ג'ף פארל באתר International Swimming Hall Of Fame (באנגלית)
Ai Se Eu Te Pego

Ai Se Eu Te Pego (תרגום חופשי: אם אתפוס אותך) הוא שיר ברזילאי שנכתב ברובו על ידי שרון אסיולי ואנטוניו דייגס. השיר ידוע גם בשם "!nossa, nossa" (בעברית: וואו! וואו!). השיר מדבר על יציאה לילית בשבת בערב למועדון והתלהבות מבחורה. השיר התפרסם בגרסת הזמר מישל טלו ב-2011 והפך ללהיט, לאחר שהכדורגלן כריסטיאנו רונאלדו רקד ושר אותו במהלך משחק כדורגל לאחר הבקעת שער. השיר הגיע למקום הראשון בעשרות מצעדים בהן רוסיה ורומניה. מידע על היצירה "Ai Se Eu Te Pego" באתר מיוזיק בריינז מידע על הסינגל "Ai Se Eu Te Pego" באתר מיוזיק בריינז מידע על היצירה "Ai Se Eu Te Pego" באתר Discogs מילות השיר "Ai Se Eu Te Pego" באתר Genius סרטון השיר "Ai Se Eu Te Pego" באתר יוטיוב מידע על הרצועה "Ai Se Eu Te Pego" באתר ספוטיפיי מילות השיר "Ai Se Eu Te Pego" באתר שירונט תרגום השיר לעברית Michel Telo - Ai Se Eu Te Pego(послушать музыку, посмотреть видео клип), tophit.ru Kiss FM | Romanian Top 100, web.archive.org, ‏2011-09-28 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ראובן גל

ראובן גל (נולד ב-24 באוגוסט 1942) הוא פסיכולוג מומחה לפסיכולוגיה חברתית-תעסוקתית-ארגונית וחוקר של ממשק הצבא והחברה בישראל. משמש כיום כעמית מחקר בכיר וכראש תחום חברה ותכנון ארוך טווח במוסד שמואל נאמן בטכניון. גל נולד בחיפה ב-1942. למד בבית הספר הריאלי בחיפה. בצה"ל שירת בנח"ל בבית הספר למ"כים, והגיע עד לתפקיד מ"פ. במלחמת ששת הימים לחם בירושלים במסגרת הסיירת של חטיבת ירושלים. לאחר שחרורו מצה"ל למד לתואר ראשון בפסיכולוגיה וסוציולוגיה ותואר שני בפסיכולוגיה קלינית באוניברסיטה העברית בירושלים. לאחר מכן חזר לשרת בצה"ל בתפקיד הפסיכולוג הראשי של חיל הים (1972-1969). ב-1975 סיים לימודי דוקטורט באוניברסיטת ברקלי, קליפורניה, ובהמשך כיהן כראש מחלקת מדעי ההתנהגות (ממד"ה) של צה"ל, בשנים 1976–1982. גל השתחרר מצה"ל בדרגת אלוף-משנה. לאחר פרישתו מצה"ל שהה כשנתיים בארצות הברית, שם עסק במחקר בתחום הפסיכולוגיה הצבאית ופרסם שני ספרים ומספר מאמרים. ב-1985 הקים את "מכון כרמל למחקרים חברתיים", בזכרון יעקב ועמד בראשו עד 2002. כן הקים את "המרכז לפיתוח מנהיגות איכותית" ושימש בו כמנהל-שותף בין השנים 1992–2002. ד"ר גל לימד במחלקות לפסיכולוגיה של האוניברסיטה העברית בירושלים; אוניברסיטת חיפה; אוניברסיטת קליפורניה בברקלי; אוניברסיטת בוסטון; אוניברסיטת דרום פלורידה בטמפה, אוניברסיטת קולומביה הבריטית בקנדה ואוניברסיטת דרום-ויילס החדשה (UNSW) בקנברה, אוסטרליה. כמו כן שימש כחבר-הוראה בכיר בטכניון במסגרת הפקולטה להנדסת תעשייה וניהול. גל שימש כסגן ראש המועצה לביטחון לאומי בשנים 2002–2004, וראש מנהלת השירות האזרחי-לאומי במשרד ראש הממשלה בשנים 2007–2009. בשנת 2011 ייסד את "אגודת חוקרי צבא-חברה בישראל" ועמד בראשה עד יוני 2016. ד"ר גל חבר ב- Inter-University Seminar IUS) on Armed Forces and Society) – שם משמש גם כחבר בוועד המנהל (2005-היום). גל חבר הוועד המנהל של אוניברסיטת חיפה (2015-היום); יזם והוביל פרויקטים בינלאומיים בתחומי פתרון סכסוכים, רב-תרבותיות, דו-קיום, טיפול בנפגעי פוסט-טראומה, חוסן לאומי וקהילתי וכן בתחום השירות האזרחי-לאומי והחברה החרדית בישראל. פרסם 6 ספרים ועשרות מאמרים. נשוי, אב לשלושה וסב לשנים-עשר. מתגורר בזכרון יעקב. בין כיפה לכומתה - דת פוליטיקה וצבא בישראל, הוצאת מודן, 2012 מנהיגות צבאית בראי המחקר , המכון הישראלי למחקרים צבאיים, 1991 המלחמה התשיעית, הוצאת הקיבוץ המאוחד, 1990 מצבי לחץ בקרב: גורמים, תגובות והתמודדויות, המכון הישראלי למחקרים צבאיים, 1988 (Service Without Guns, Wiley & Sons, (2006), (With Donald J. Eberley (Handbook of Military Psychology, Wiley, (1991), (With A.D. Mangelsdorff (Legitimacy and Commitment in the Military, Greenwood Press, (1990), (With Thomas C. Wyatt A Portrait of the Israeli Soldier, Greenwood Press, 1986 מדיה וקבצים בנושא ראובן גל בוויקישיתוף ראובן גל (אורכב 16.10.2013 בארכיון Wayback Machine), באתר מוסד נאמן ראובן גל, באתר המכללה האקדמית כנרת ראובן גל, מיהו גיבור מלחמה? מחקר על מקבלי צל"שים במלחמת יום הכיפורים, מערכות, 1980, עמ' 7–276 ראובן גל, "מדדי המועצה לביטחון לאומי" - דו"ח צוות עבודה, נאום בכנס הרצליה, 2003 ראובן גל | רק בהתנדבות, באתר הארץ, 8 בדצמבר 2009 ראובן גל | אל תעצרו את חוק טל, באתר הארץ, 25 בפברואר 2011 שרון קדמי, ‏ד"ר ראובן גל: הישראלים מגלים חוסן; הפיגועים הפכו להיות דבר שבשגרה, בדיוק כמו תאונות דרכים, באתר גלובס, 16 בדצמבר 2003 ראובן גל, דף שער בספרייה הלאומית מס' רישיון 27-901 יוסי חזאי, האם ישראל לקראת "מהפכה חברתית" בתחום השירות הלאומי ? ריאיון עם אל"ם ראובן גל באתר צוות ארגון גמלאי צה"ל, 3/11/2008.
רישיון להרוג (2013)

רישיון להרוג (בגרמנית: Lizenz zum Töten: Wie Israel seine Feinde liquidiert) הוא סרט דוקומנטרי גרמני משנת 2013 בן 45 דקות בבימוי של אגמונט קוך אשר עוסק במלחמה בטרור של ישראל. הסרט שודר במקור בערוץ הטלוויזיה הגרמני ARD ב-3 באפריל 2013. הסרט מכיל בין היתר ראיונות עם אריה שרוז שליקר, אסא כשר, מוטי כפיר, גד שמרון, יפתח ספקטור, אליעזר "גייזי" צפריר בנוסף לראיונות עם עורך דין אוסטרלי בשם פיליפ אלסטון. "רישיון להרוג", במסד הנתונים הקולנועיים IMDb (באנגלית) "רישיון להרוג", במסד הנתונים הקולנועיים KinoPoisk (ברוסית) https://archive.today/20130429063822/www.daserste.de/information/reportage-dokumentation/dokus/sendung/wdr/lizenz-zum-toeten-130403-106.html http://www.youtube.com/watch?v=_nEbrA10GRM http://www.ofdb.de/film/244734,Lizenz-zum-Töten---Wie-Israel-seine-Feinde-liquidiert ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קמן אחזקות

קמן אחזקות היא חברה ישראלית, אשר עסקה בתחומי התעשייה, הקמעונות, הפיננסים והנדל"ן. לחברה מונה כונס נכסים בשנת 2012 לאחר שנקלעה לקשיים כלכליים. החברה הייתה בשליטתו של איש העסקים רוני אלרואי, חתנו של יצחק תשובה. החברה החזיקה למעלה מ-30 חברות שפעלו בתחומים רבים. בשנת 2004 רכש אלרואי תמורת כ-100 מיליון ש"ח את מניות השליטה בחברת המסחר הוותיקה מנדלסון, שעסקה עד אז בשיווק אביזרי צנרת, ועל בסיסה הקים חברת השקעות משלו ושינה את שמה לקמן אחזקות. פעילותה של קמן אחזקות כללה עיסוק בנדל"ן במזרח אירופה, מכירת פוליסות ביטוח חיים בארצות הברית, ייצור ערכות עזרה ראשונה בגרמניה, שיווק דלקים בארצות הברית, והחזקה של הרשת הקמעונאית ניו פארם, של יצרנית המצברים שנפ, של חברת ההשקעות ישאל, ושל תאת תעשיות ותאת טכנולוגיות. בנובמבר 2005 קמן רכשה 37% ממניות חברת קו מנחה תמורת 24 מיליון שקל. תקופת השיא של קמן הייתה במהלך שנת 2007, כאשר החברה נסחרת לפי שווי של יותר מ-400 מיליון שקל. בין השנים 2005 ל-2010 גיורא ענבר כיהן כמנכ"ל החברה. בשנים 2008–2013 נקלעה החברה לקשיים רבים בתחומים שונים בהם פעלה. בעקבות הפסדים אלה ירד שווי השוק של החברה ל-2 מיליון ש"ח לקראת סוף שנת 2012. בספטמבר 2012 אישר השופט איתן אורנשטיין הסדר חוב לחברה ומינוי כונסי נכסים. הכינוס ניתן לאחר משא ומתן ממושך בנוגע לחובות של כ-725 מיליון שקל שחבה החברה לבנקים ולמחזיקי האג"ח. שי שלו, ‏יום כיפור של רוני אלרואי, באתר גלובס, 21 בספטמבר 2012 אורן פרוינד, סוף הפירמידה של רוני אלרואי: דיסקונט והפועלים השתלטו על קמן אחזקות, באתר TheMarker‏, 20 בדצמבר 2012 נתן שבע, רוני אלרואי ממשיך בדרך של חתנו יצחק תשובה: ישאל רוכשת 9 תחנות דלק בארה"ב בתמורה לכ-11.2 מיליון דולר, באתר TheMarker‏, 31 באוקטובר 2006 שלומי גולובינסקי, רוני אלרואי מימן את ההשקעה בניו-פארם בשיעבוד מניות ECI, באתר TheMarker‏, 27 בנובמבר 2005 אבי שאולי, ‏רוני אלרואי רוצה למחוק את ישאל מהבורסה - ישלם לציבור כ-54 מיליון שקל, באתר גלובס, 15 בינואר 2008 שירי חביב ואורי שוסטר, ‏רוני אלרואי מוסיף עוד פריט לסל, באתר גלובס, 15 בנובמבר 2007 רועי ברגמן, ‏קמן אחזקות של אלרואי רכשה 37% ממניות קו מנחה תמורת 24 מיליון שקל, באתר גלובס, 13 בנובמבר 2005 ליאור זנו, מסע הקניות של אלרואי הסתיים בהסדר חובות, באתר TheMarker‏, 9 ביוני 2011 אורן פרוינד, ג׳וניור-טייקון נופל: רוני אלרואי, הגיס של יצחק תשובה, בדרך לפירוק?, באתר TheMarker‏, 25 ביוני 2012 אורן פרוינד, אלרואי לא מתייאש: מציע הסדר חוב חדש עם תספורת של 85%, באתר TheMarker‏, 29 באוקטובר 2012
יוסף שטרן

האם התכוונתם ל... יוסי שטרן (צייר) – צייר ישראלי יוסף זכריה שטרן – רב ליטאי מהמאה ה-19 יוסף נפתלי שטרן – ראש ישיבת פרשבורג בירושלים וחבר מועצת גדולי התורה יוסי שטרן (רב) – ראש ישיבת ההסדר בעכו יוסף שטרן (רופא) – המנהל הראשון של בית החולים סורוקה ויקיר באר שבע יוסף שטרן (שחקן) (אנ') - מפיק, שחקן טלוויזיה ותיאטרון אמריקאי יוסף שטרן (קריקטוריסט) (צר') - קריקטוריסט ואמן אמריקאי
EA Digital Illusions CE

EA Digital Illusions CE (או בקיצור DICE) היא חברה שוודית העוסקת בפיתוח משחקי וידאו ובידור ושוכנת בסטוקהולם, שוודיה. החברה היא חברת בת של Electronic Arts. DICE נוסדה בשנת 1992 על ידי ארבעה אנשים בשם אנדריס אקסלון, אולוף גוסטפסון, פרדריק ליליגרן ואולף מנדורף. החברה מוכרת בעיקר בגלל סדרת המשחקים המוכרת Battlefield והמשחק Mirror's Edge. החברה DICE הוקמה על ידי ארבעה אנשים: אנדריס אקסלון, אולוף גוסטפסון, פרדריק ליליגרן ואולף מנדורף, שעבדו לשעבר כמדגימים בסרטים אילמים. בשנת 2001 החברה התרחבה וקנתה אולפנים מבית Sandbox Studios בלונדון שבאנגליה ובאונטריו שבקנדה. Valve Electronic Arts Activision מדיה וקבצים בנושא EA Digital Illusions CE בוויקישיתוף אתר האינטרנט הרשמי של EA Digital Illusions CE (באנגלית) EA Digital Illusions CE, ברשת החברתית אקס (טוויטר) EA Digital Illusions CE, ברשת החברתית אינסטגרם
פונדק (פירושונים)

האם התכוונתם ל... פונדק – מבנה שבו יכולים עוברי דרכים ומטיילים לקבל מקום לינה ולצרוך מזון ומשקה אל-פנדק – כפר פלסטיני במערב השומרון פונדק הרוחות – מחזה מאת נתן אלתרמן אישים: דוד פונדק – פרופסור חבר מקצועי (בדימוס) מהמכללה האקדמית כנרת, בנו של ישעיהו יצחק פונדק – קצין צה"ל בעבר, שגריר ישראל בטנזניה ומושל רצועת עזה וצפון סיני ישעיהו פונדק – מחנך ומדריך בתנועות נוער ציוניות, אביו של דוד נחום פונדק – עיתונאי ישראלי-דני; אביו של רון פונדק רון פונדק – מאדריכלי הסכם אוסלו, בעבר מנכ"ל מרכז פרס לשלום; בנו של נחום פונדק פונדקאות
עין אל-אסד

עין אל-אסד (בערבית: عين الأسد) הוא כפר דרוזי בגליל העליון, ממזרח לבקעת בית הכרם, בתחום המועצה האזורית מרום הגליל. גובהו בין 550 ל-600 מטרים מעל פני הים. הכפר הוקם בשנת 1899, על ידי דרוזים בני היישוב בית ג'ן. ב-1949 התיישבו בו כמה משפחות של ערבים מוסלמים שגורשו מהכפר הסמוך אל-פארדיה, אולם בשל סכסוכים שנתגלעו בינם לבין תושבי המקום עזבו מרביתם זמן קצר לאחר מכן, וכיום נותרה רק משפחה אחת מהם בכפר. לפי נתוני הלשכה המרכזית לסטטיסטיקה (הלמ"ס) נכון לסוף 2022, מתגוררים בעין אל-אסד 920 תושבים. האוכלוסייה גדלה בקצב גידול שנתי של ‎1.9%‏. הכפר שוכן למרגלות הר כפיר, בחלקו הדרומי של גוש הרי מירון. שמו נקרא על שם מעיין הנובע בתחומו, "עין אל-אסד" (בעברית "עין האריה"). בערוצים הסמוכים לכפר נובעים מעיינות נוספים, בהם עין לביאה ועין הארי. סביב הכפר כרמי זיתים ובוסתנים רבים, ובמדרון מעליו חורש ים תיכוני המהווה חלק משמורת הר מירון. בכפר עצמו כמה נקודות תצפית המשקיפות אל רחבי הגליל התחתון, הר תבור, חיפה, הים התיכון והכנרת. בזכות הנוף היפה הנשקף ממנו וקרבתו לשמורות הטבע הגדולות בגליל, התפתח בעין אל-אסד מראשית המאה ה-21 ענף תיירות הפנים. פועלים בו כמה בתי אירוח ומסעדות בסגנון דרוזי מסורתי. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
ד"ר גב

ד"ר גב היא חברה ישראלית העוסקת בייצור ושיווק מוצרי ישיבה ושינה, ומפעילה רשת שיווק לשם כך. החברה נוסדה בשנת 1984 על ידי דני דויסון. החברה הייתה בבעלותו וניהולו של דויסון עד שנת 2005, אז נרכשה על ידי קבוצת קאופמן שבבעלות משפחת קאופמן.   המוצר הראשון של רשת ד"ר גב היה מושב אורתופדי והוא נמכר דרך סוכנים ובתי מרקחת. תחילה פתח דויסון חנות בדיזנגוף סנטר בשם המרכז הבריאותי ולאחר מספר שנים שינה את שם העסק ל"ד"ר גב", כשם המושב האורתופדי והחל למכור מוצרים לבריאות ונוחות כגון כיסאות אורתופדיים, מזרנים, כריות וכדומה.   לאחר המכירה לקבוצת קאופמן נפתחו כשני סניפים חדשים בשנה ונכון להיום יש כ-30 סניפים בכל רחבי ישראל בנוסף לאתר E-commerce המציע את כלל מוצרי הרשת.   הרשת עוסקת בפיתוח, ייצור, יצוא ויבוא של מוצרי בריאות ונוחות ומוצריה מתמקדים בנושאי שיפור היציבה, הישיבה, איכות השינה ומניעה והקלה על כאבי גב. אלה כוללים מושבים אורתופדיים, כיסאות, כורסאות טלוויזיה, כורסאות עיסוי, מזרנים, מיטות, ספות נוער וכריות שינה. במשך שנים שיווקה הרשת מזרני שינה אשר נשאו את שמם של מותגים אחרים. בשנת 2008 השיקה הרשת לראשונה מותג מזרנים פרטי. המזרן האורתופדי הוא פטנט רשום במדינת ישראל על שמו של ד"ר גב. בשנת 2010 השיקה רשת ד"ר גב את מפעל ד"ר גב, שם מיוצרים מזרנים ומבחר רחב של כיסאות אורתופדיים. ייצור המזרנים במפעל נעשה בתהליכים אוטומטיים בעיקר וישנם תהליכים המתבצעים ידנית כאשר אחד מהם הוא תהליך הדבקת השכבות השונות שבכל מזרן. במקביל ליצור העצמי מייבאת החברה במשך שנים מותגים אמריקאים בתחומי הריהוט, מערכות הישיבה ומכשירי העיסוי. משרדי החברה והמרכז הלוגיסטי שוכנים בפארק לב הארץ שבכפר קאסם.   בחברה מועסקים כ-300 עובדים. אתר האינטרנט הרשמי של ד"ר גב אורנה יפת, ד"ר גב משקיעה מיליון דולר בפתיחת שבעה סניפים, באתר ynet, 24 בספטמבר 2007 ד"ר גב משקיעה 4 מיליון שקל בקו מזרנים חדש, באתר גלובס, 14 בפברואר 2013 אורנה יפת, קבוצת קאופמן רכשה את רשת Happytie, באתר כלכליסט, 1 ביוני 2010
נחל רקפת

נַחַל רַקֶּפֶת הוא נחל בכרמל. הוא יורד מאזור המוחרקה וחורבת כרך דרומה לנחל יקנעם. הנחל בעל קטעים אחדים תלולים בשל הגובה הרב אותו הוא יורד. זהו אחד הנחלים הבודדים בכרמל המתנקז דרומה. בסמוך לראשית הנחל נמצאת חורבת כרך - חורבה רומית ביזנטית ולה אזור תעשייה עתיר ממצאים ארכאולוגיים: בית בד על שני חלקיו, גת, מאגר מים, בורות מים ומערות קבורה בעלות מקמר יפהפה. בראש המדרון המזרחי של הנחל נמצאת מערת רקפת. המערה נמצאת ברום של כ-200 מ' מעל פני הים וכ-50 מ' מעל קרקעית הנחל. במערה התגלו שרידים ארכאולוגיים מהתקופה הפלאוליתית התיכונה והעליונה, ובעיקר מסוף התקופה האפיפלאוליתית (התרבות הנאטופית).
1492: מעבר לאופק

1492: מעבר לאופק (באנגלית: 1492 Conquest of Paradise) הוא סרט דרמה/הרפתקאות משנת 1992 שבוים על ידי רידלי סקוט ונכתב על ידי רוסלין בוש. הסרט היה כישלון כלכלי בארצות הברית אבל הצליח ברוב ארצות אירופה. הבמאי רידלי סקוט האשים מאוחר יותר את הכישלון של הסרט בכך שהאמריקאים לא מבינים מבטאים אירופיים: "הם לא שומעים כלום אלא אם כן זה מטקסס או אמריקה, נכון?" והוסיף: "זה אחד הסרטים האהובים עליי. מה שמעניין, שהם לא ידעו איך להוציא אותו באמריקה. אבל באירופה, הוא גרף 57 מיליון דולר." מוזיקת הרקע שחיבר המלחין ואנגליס הפכה לאלבום מוזיקת עולם מצליח. העלילה מספרת על כריסטופר קולומבוס שמגלה את העולם החדש (אמריקה), ובוחנת את ההשפעה של המפגש על המקומיים. ז'ראר דפארדיה (בתפקיד כריסטופר קולומבוס) סיגורני ויבר (בתפקיד המלכה איזבלה) ארמנד אסנטה פרננדו ריי פרנק לנגלה צ'קי קריו סטיבן וודינגטון – ברתולומאו קולומבוס Conquest of Paradise - שיר הנושא של הסרט "1492: מעבר לאופק", במסד הנתונים הקולנועיים IMDb (באנגלית) "1492: מעבר לאופק", באתר נטפליקס "1492: מעבר לאופק", באתר AllMovie (באנגלית) "1492: מעבר לאופק", באתר Rotten Tomatoes (באנגלית) "1492: מעבר לאופק", באתר Box Office Mojo (באנגלית) "1492: מעבר לאופק", באתר אידיבי "1492: מעבר לאופק", תסריט הסרט באתר Scripts.com (באנגלית) "1492: מעבר לאופק", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
רגורפניב

רגורפניב (regorafenib) הנמכרת בשם המסחרי סטיוורגה (stivarga) היא תרופה אונקולוגית המאושרת ורשומה לטיפול בסרטן המעי הגס (GI) וסרטן במשתית מערכת העיכול הנקרא גם גיסט (GIST). זוהי תרופה אנטי סרטנית אורלית הניטלת בבליעה, וכלולה בסל הבריאות להתוויה של טיפול בסרטן GIST. סטיוורגה עובדת במנגנון משולש: דיכוי ההתחלקות הבלתי נשלטת של תאי הגידול (פרוליפרציה) דיכוי צמיחת כלי הדם החדשים שמזינים את הגידול דיכוי סיגנלים במיקרו-סביבה של הגידול סטיברגה שייכת למשפחת תרופות הקרויות "מעכבי מולטי-קינאז". פעילותה ביולוגית, כנגד רצפטורים אנגיוגניים, סטרומליים ואונקוגנים מסוג tyrosine kinase. רגורפניב הוא מעכב פוטנטי של הרצפטורים ל-VEGF, שלו תפקיד מרכזי באנגיוגנזה. בנוסף הוא מעכב מספר קינאזות אונקוגניות (בהן RAF ו-RET) ומספר קינאזות סטרומליות (בהן KIT ו–PDGFR) ובכך מסייע למנוע את שגשוג תאי הגידול. סטיברגה מעכבת את הגידול הסרטני בשלושה מישורים שונים: היא עוצרת את צמיחת כלי הדם המזינים את הגידול הסרטני, פוגעת בתאי הגידול עצמם ופוגעת גם בתאי הרקמה סביב הגידול התומכים בו. מחקר עולמי בשם CORRECT שבוצע ב-760 חולי סרטן מעי גס גרורתי, אצלם כשלו כל הטיפולים הקיימים, בדק את היעילות והבטיחות של סטיברגה בטיפול בחולים אצלם המחלה התקדמה גם לאחר הטיפולים הסטנדרטיים הקיימים. יותר מ-20 מהחולים היו מישראל, בבתי החולים איכילוב, בילינסון, רמב"ם והדסה עין כרם. ממצאי המחקר הראו כי התרופה מצליחה להאריך חיים במספר שבועות עד מספר חודשים. בממוצע האריכה התרופה את הישרדותם בכ-6.4 חודשים בהשוואה ל-5 חודשים ללא הטיפול בתרופה. מחקר CORRECT התפרסם בכתב העת The Lancet. בספטמבר 2012 קיבלה התרופה את אישור מנהל המזון והתרופות האמריקאי (FDA) להתוויה זו, וב-2013 גם בישראל. סטיוורגה היא התרופה הראשונה שהצליחה להראות במחקר קליני גדול הארכת הישרדות ללא התקדמות מחלה של חולי GIST שמיצו את כל קווי הטיפול המקובלים. סטיברגה-רגורפניב הוכיח הארכת משך הזמן ללא התקדמות מחלה (progression-free survival) בחולי GIST שמחלתם התקדמה לאחר מיצוי כל קווי הטיפול המקובלים. במחקר קליני בשם GRID שנערך ב-199 חולים אשר טופלו ברגורפניב, נראתה האטה בצמיחת הגידול (הישרדות ללא התקדמות המחלה). בעקבות תוצאות המחקר החיוביות התרופה עברה למסלול המהיר של ה-FDA (מנהל המזון והתרופות האמריקאי) וב-2015 קיבלה התרופה את אישורו להתוויה זו סטיברגה מאושרת בישראל על ידי משרד הבריאות להתוויה זו וניתנת לחולי GIST במסגרת סל התרופות. ערך מורחב – גיסט תופעות הלוואי העיקריות של השימוש בתרופה כוללות: עייפות, אובדן תיאבון, תגובת עור יד/רגל, מוקוסיטיס בחלל הפה, שלשול, אובדן משקל, יתר לחץ דם, שינויים בקול. מדיה וקבצים בנושא רגורפניב בוויקישיתוף עמותת חולי GIST ד"ר איתי גל, תקווה לחולי סרטן המעי: תרופה מאריכת חיים, באתר ynet, 12 בספטמבר 2012 סטיברגה \ Stivarga באתר ויקיתרופות עלון התרופה סטיוורגה במשרד הבריאות Regorafenib CORRECT Trial FDA approves new treatment for advanced colorectal cancer Regorafenib in patients with metastatic GI Stromal Tumor FDA approves Stivarga for advanced gastrointestinal stromal tumors FDA Prescribing Information הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ואנזה (פרבר)

ואנזה (גרמנית: Wannsee) היא אחת מהשכונות המרכיבות את רובע צלנדורף בברלין בירת גרמניה, בקצה הדרום-מערבי של העיר. שטחה של השכונה 23.7 קמ"ר ונכון לתחילת 2013 מתגוררים בשכונה 9,514 תושבים, צפיפות האוכלוסייה היא 401.8 תושבים/קמ"ר. השכונה ממוקמת באזור פורה ומלא אגמים, מרכז השכונה מיוער ונמצא על האי ואנזה המוקף מצפון ומערב בנהר הָאפֶל ובדרומו אגם ואנזה המתחבר לאגמים נוספים. השכונה והאי מושכים תיירים רבים, וניתן לראות בתי נופש רבים לחופי האי. האי מחובר לשאר חלקי העיר בחמישה גשרים, בהם גשר קליין-גליניקה הנמצא ליד טירת הציד גלינקה, את האי חוצה הכביש הראשי של ברלין B1. ואנזה מוכרת גם בשל ועידת ואנזה שהתקיימה ב"וילה ואנזה"שברחוב "אם גרוסן ואנזה" (Am Grossen Wannsee) שהייתה התכנסות של נציגים מכל משרדי הממשל הנאצי, בוועידת ואנזה התקבלה ההחלטה על אופן ביצוע הפתרון הסופי - התוכנית להשמדת יהודי אירופה, תוך תיאום בין כל זרועות הממשל הנאצי. בשנת 1988 הוחל בשיפוץ המבנה על מנת להופכו לאתר הנצחה ובשנת 1992 נפתח במקום אתר הנצחה וחינוך ביום השנה ה-50 לוועידה על "הפתרון הסופי לבעיה היהודית". מדיה וקבצים בנושא ואנזה בוויקישיתוף אלדד בק, וילת המוות: 80 שנה לוועידת ואנזה, באתר ישראל היום, 19 בינואר 2022
Battlefield Online

Battlefield Online (בקוריאנית: 배틀필드 온라인) הוא משחק וידאו חינמי מסוגת ירי בגוף ראשון. המשחק פותח על ידי Neowiz Games ,Electronic Arts ו-EA Digital Illusions CE והופץ על ידי Neowiz Games. המשחק הוא מהדורה מחודשת למולטיפלייר של Battlefield 2, שהוא בעצם על אותו עיקרון של המשחק Counter-Strike Online, הוא בעצם גרסה למשחק מקורי שמתאים לאזור המזרח הרחוק, אזור קוריאה, יפן, סין ועוד מדינות שנמצאות באזור. Counter-Strike Online Battlefield 2 אתר הבית של המשחק (בקוריאנית) הטריילר של המשחק, סרטון באתר יוטיוב
Pompeii (שיר)

Pompeii הוא שיר של הלהקה הבריטית באסטיל. השיר יצא לאור ב-11 בינואר 2013 כסינגל הרביעי מאלבום הבכורה של הלהקה, Bad Blood. השיר דורג במקום הראשון למשך שבועיים באירלנד, ובמקום השני באנגליה ובאיטליה. השיר עוסק בתיאור חורבנה של העיר פומפיי שבאיטליה, שנהרסה כליל בהתפרצות הר הגעש וזוב שלידה. הקליפ עלה לאתר YouTube ב-20 בינואר 2013. אורך השיר הוא 3 דקות ו-53 שניות. בחור כלשהו (שמגולם על ידי דניאל סמית') הגר במבנה נטוש כלשהו יוצא עם האופניים למזללה. כשהוא לוקח משקה והולך למוכרת הוא רואה שעיניה שחורות. הוא ידע שזהו סימן רע, (עיניו יכולות להפוך לשחורות) והוא מתחיל לברוח. יתר תושבי העיר גם היו בעלי עיניים שחורות. הוא נכנס לאזור משחקי וידאו, הוא נכנס וראה שתי נערות שעיניהן שחורות והוא שוב בורח ומוצא מפתחות של רכב ישן שבו הוא נוסע למעין ערבה ופתאום נהיה תקר באחד הגלגלים. הבחור הביט במראה במכוניתו והבחין שעיניו החלו להתרחב. הוא יצא מרכבו במהירות ונעמד על צוק, עד שעיניו השחירו. מידע על היצירה "Pompeii" באתר מיוזיק בריינז סרטון השיר "Pompeii" באתר יוטיוב Pompeii, בביצוע באסטיל, וידאו קליפ של השיר באתר יוטיוב מידע על Pompeii, באתר המצעד האיטלקי, ארכיון מידע על Pompeii, באתר המצעד הגרמני מידע על Pompeii, באתר המצעד של ניו זילנד ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.